Bagman

Bagman estas franca platforma videoludo eldonita en arkadejoj fare de Valadon Automation en 1982. Bagman ĉe Killer List of Videogames Ĝi estis licencita al Stern por distribuado en Usono en 1983 kaj al Taito en Japanio la saman jaron. En Francio, la ludo estis titolita Le Bagnard ( La Kondamnito). Bagman estis sekvita de Super Bagman en 1984.

 Ludomaniero 
La ludanto devas movi la rolulon tra diversaj minŝaktoj, kolektante monujojn kaj metante ilin en ĉarumon surface de la minejo. Oni ankaŭ devas eviti la persekutantajn gardistojn, movantajn minĉarojn kaj malsuprenirantajn liftojn. La ludanto povas provizore senkapabligi la gardistojn frapante ilin per pikilo aŭ faligante monujojn sur ilin, kiam ili situas sub la ludanto sur la sama eskalo. La ludanto povas moviĝi inter la tri ekranojn kiuj konsistigas nivelon, tra ŝaktoj kaj sur la surfaco.

Bagman estas ludata per unu kvarvoja stirstango kaj unu agadbutono. La stirstango ankaŭ estas uzata por salti el la minĉaro. La agadbutono estas uzata por fari la jenajn taskojn :
Preni kaj faligi monujojn 
Preni kaj faligi pikilon 
Kapti kaj liberigi la plafonan trabon por eviti minĉaron (tio povas esti farita dum oni portas monujon) 
Meti monujon en la puŝĉareton 
Preni kaj faligi la puŝĉareton

Poentoj estas gajnitaj por ĉiu horizontala paŝo, kiun la ludanto faras, por ĉiu monujo metita en la puŝĉareton, kaj por ĉiu gardisto senkapabligita.

 Recenzo  
En Japanio, Game Machine listigis la ludon en sia eldono de la 15-a de junio 1983 kiel la tria plej sukcesa nova tabloluda arkada unuo de la monato. En Usono, ĝi viciĝis inter la dek tri plej enspezigaj arkadludoj de 1983.

 Heredaĵo  
Aardvark Action Software publikigis adaptaĵojn por Commodore 64 kaj TRS-80 Color Computer sub la titolo Bagitman. Ocean Software cetere eldonis kopion por Amstrad CPC, Commodore 64, kaj ZX Spectrum en 1984, titolitan Gilligan's Gold.Gilligan's Gold ĉe SpectrumComputing.co.uk

En 2010, franca programisto rekonstruis la fontkodon de la ludo por adapti ĝin al modernaj platformoj.bagman ĉe jotd.pagesperso-orange.fr

 Referencoj 

 Eksteraj ligiloj 
 Bagman ĉe MobyGames
 Bagman ĉe Killer List of Videogames

Kategorio:Videoludoj aperintaj en 1982
Kategorio:Arkadaj videoludoj
Kategorio:Platformaj videoludoj
Kategorio:Videoludoj de Stern
Kategorio:Videoludoj de Taito
Kategorio:Videoludoj kreitaj en Francio